А*rt+science+makers* на Филозофском факултету

**Eксперимент, стварање, технологија, образовање**

Иложба ***art+science+makers*** реализована је у сарадњи са ауторима и стручним сарадницима Центра за промоцију науке, у оквиру Мејкерс спејса – Отвореног за идеје. Овај простор препознајемо као заједнички именитељ за уметност и науку, као место које може да катализује иновације, подстакне нове идеје, разговоре и знања. Лоцирајући поставку у ходник другог спрата Филозофског факултета, желимо да осветлимо места *између* као просторе могућности сусрета различитих пракси, као и да покренемо институционални дијалог у домену уметност/наука/образовање. Само постојање *страних тела* у просторијама факултета позива на реинвенцију образаца, образовних и научних парадигми у оквирима високог образовања верујући да савремена уметност има потенцијлни вирални ефекат.

Изложба приказује четири рада аутора и тимова чијe приступе одликује жеља за разумевањем живота, који су спремни да иду изван оквира својих дисцилина и укрштају се кроз различите степене сарадњи. Теме које се кроз ову поставку отварају суочавају нас са свакодневним изазовима и нашим присуством у окружењу које одликује технолошки напредак. Оне дају облик и форму невидљивим аспектима савременог и људског. Аутори изложбе ***art+science+makers*** постављају важна питања која су део садашњице и кроз креативну употребу технологије омогућавају нам нове увиде у појаве и феномене чијих смо и ми сами део.

Акција је настала у сарадњи Центра за промоцију науке, аутора радова, ***art+science+makers*** и Oдељења за педагогију и андрагогију Филозофског факултета Универзитетa у Београду. Радови ће бити изложени до 20. фебруара 2019. године.